
    545400 SIGHIŞOARA
Str. Muzeului nr. 7, Tel./Fax 0265 – 771278
H O T Ă R Â R E A NR. 215
                                                               din 31 august 2022
privind încetarea unui contract de concesiune și a unui contract de închiriere

Consiliul Local al Municipiului Sighişoara, întrunit în ședință ordinară,
Luând act de proiectul de hotărâre, înregistrat cu nr. 25.365/04.08.2022 şi la Consiliul Local Sighișoara cu nr. 27.252/23.08.2022, de referatul de aprobare, înregistrat cu nr. 25.367/04.08.2022, al Primarului municipiului, în calitate de inițiator, calitate conferită de prevederile art. 136 alin. (1), coroborate cu cele ale art. 211 din Ordonanța de Urgență a Guvernului nr. 57/2019 privind Codul administrativ, cu modificările și completările ulterioare;

Având în vedere cererea, înregistrată la Municipiul Sighișoara cu nr. 19.350/10.06.2022, prin care domnul Hofnăr Traian depune extrasul C.F. nr. 52135, potrivit căruia cota de teren de 446/1.863, aferentă apartamentului nr. IV, este înscrisă în proprietatea numiților Hofnăr Traian și soția, Hofnăr Ștefana în baza actului administrativ nr. 152736/21.03.2022 emis de Comisia Județeană pentru Stabilirea Dreptului de Proprietate asupra Terenurilor;

Având în vedere faptul că Municipiul Sighișoara are încheiat, în calitate de concedent, cu Hofnăr Traian și soția, Hofnăr Ștefana, în calitate de concesionari, contractul de concesiune nr. 12/9459/01.06.2010, având ca obiect terenul situat în Municipiul Sighișoara, str. Târnavei nr. 43, în suprafață de 17,50 mp. din terenul în suprafață totală de 1.863 mp., înscris în C.F. nr. 52135, provenită din conversia pe hârtie a C.F. nr. 4901, sub nr. top. 1985-1986; 1981/2/3/1, nr. cad. 2438, destinat construirii unei extinderi la apartamentul nr. IV;

Având în vedere faptul că între Municipiul Sighișoara și domnul Hofnăr Traian, este încheiat contractul de închiriere nr. 56/25.01.2006, modificat și completat prin actele adiționale nr. 1/30.12.2010, nr. 2/29.01.2016 și 3/18.12.2020, având ca obiect terenul situat în Sighișoara, str. Târnavei, nr. 43;

Având în vedere faptul că numiții Hofnăr Traian și soția, Hofnăr Ștefana au primit în proprietate cota de teren ce revine apartamentului nr. IV, aflat în proprietatea lor privată, respectiv 446 mp. din suprafața totală de 1.863 mp. teren situat în Municipiul Sighișoara, str. Târnavei nr. 43, după cum rezultă din extrasul C.F. nr. 52135;

Având în vedere prevederile contractului de concesiune nr. 12/9459/01.06.2010 și ale contractului de închiriere nr. 56/25.01.2006, cu modificările și completările ulterioare, cu privire la încetare, dată fiind și situația juridică actuală a imobilului în speță; 

Ţinând cont de faptul că sunt întrunite condiţiile legale pentru încetarea contractului de concesiune nr. 12/9459/01.06.2010 și a contractului de închiriere nr. 56/25.01.2006, așa cum a fost modificat și completat ulterior, motivat de faptul că suprafețele de teren care au făcut obiectul contractelor nu se mai află în proprietatea Statului Român și în administrarea Municipiului Sighișoara;

Având în vedere prevederile art. 846 lit. a) și art. 869 din Legea nr. 287/2009 privind Codul civil, republicat, cu modificările şi completările ulterioare;
Având în vedere Raportul de specialitate al Serviciului Evidența Patrimoniului și Fond Locativ, înregistrat cu nr. 25.366/04.08.2022, prin care se propune încetarea unui contract de concesiune și a unui contract de închiriere ;

Având în vedere avizele favorabile ale tuturor comisiilor pe domenii de specialitate;
În temeiul art. 129 alin. (1), alin. (2) lit. „c”, alin. (6) lit. „b” și alin. (14), art. 139 alin. (1) și alin. (3) lit. „g” și a art. 196 alin. (1) lit. „a” din Ordonanța de Urgență a Guvernului nr. 57/2019 privind Codul administrativ, cu modificările și completările ulterioare,

H O T Ă R Ă Ş T E:
Art. 1. Se ia act de încetarea de drept a contractului de concesiune nr. 12/9459/01.06.2010, încheiat între Municipiul Sighișoara, în calitate de concedent și Hofnăr Traian și soția, Hofnăr Ștefana, în calitate de concesionari, având ca obiect terenul situat în Municipiul Sighișoara, str. Târnavei nr. 43, în suprafață de 17,50 mp. din terenul în suprafață totală de 1.863 mp., înscris în C.F. nr. 52135, provenită din conversia pe hârtie a C.F. nr. 4901, sub nr. top. 1985-1986; 1981/2/3/1, nr. cad. 2438, destinat construirii unei extinderi la apartamentul nr. IV, potrivit prevederilor actului administrativ nr. 152736/21.03.2022 emis de Comisia Județeană pentru Stabilirea Dreptului de Proprietate asupra Terenurilor.

Art. 2. Se ia act de încetarea de drept a contractului de închiriere nr. 56/25.01.2006, așa cum a fost modificat și completat ulterior, încheiat între Municipiul Sighișoara, în calitate de proprietar/administrator și Hofnăr Traian, în calitate de chiriaș, având ca obiect terenul în suprafață de 508 mp., situat în Sighișoara, str. Târnavei, nr. 43, potrivit prevederilor actului administrativ nr. 152736/21.03.2022 emis de Comisia Județeană pentru Stabilirea Dreptului de Proprietate asupra Terenurilor.

Art. 3. Cu ducerea la îndeplinire a prevederilor prezentei hotărâri se încredinţează Primarul Municipiului Sighişoara, Serviciul Evidența Patrimoniului și Fond Locativ, Biroul Buget, Contabilitate, Salarizare – Direcția Economică şi Biroul Juridic din cadrul Municipiului Sighişoara.

Art. 4. Prin grija doamnei Bizo Anca, Secretar General al Municipiului Sighişoara, prezenta hotărâre va fi comunicată, în termenul prevăzut de lege, Primarului Municipiului Sighişoara, Prefectului Judeţului Mureş şi se va aduce la cunoştinţă publică, prin publicarea pe pagina de internet la adresa www.primariasighisoara.ro.
PREŞEDINTE DE ŞEDINŢĂ,

  

          Stupariu Călin               
                                              Contrasemnează pentru legalitate
                                      SECRETARUL GENERAL al municipiului,

                                                  Bizo Anca
(Prezenta s-a adoptat cu unanimitate de voturi)
  Prezenta s-a difuzat astfel:

  1 ex. dos. hotărâri;

  1 ex. dos. şedinţă;

  1 ex. Instituţia Prefectului - Judeţul Mureş;

  1 ex. Primar;

  1 ex. Viceprimar;

  1 ex. Secretar General;

  1 ex. Direcția Arhitect Șef;

  2 ex. Serviciul Evidența Patrimoniului și Fond Locativ;

  1 ex. Biroul Buget, Contabilitate, Salarizare – Direcţia Economică;

  1 ex. Biroul Impozite și Taxe – Direcţia Economică;

  1 ex. Biroul Juridic;

  1 ex. domnul Hofnăr Traian și soția Hofnăr Ștefana.
13 ex.

B.A. 
